Aggeneys is 'n klein myndorpie wat in 1976 gestig is. Die dorp is in die Noord-Kaap (Suid-Afrika), tussen Pofadder en Springbok geleë. Die N14 nasionale pad gaan naby die dorp verby. Die dorp was altyd klein totdat ryk neerslae van lood, sink, koper en silwer ontdek is in die 1970's in Black Mountain, 10 km wes van die dorp. Dit het gelei tot mynboubedrywighede op 'n groot skaal. Sommige van die produkte word via Saldanhabaai uitgevoer. Die naam van die dorp is van Khoikhoi-oorsprong. Die betekenis is onseker; dit kan 'n paar dinge beteken- 'plek van slagting', 'plek van bloed', 'plek van water' of 'bergagtige gebied'. Lys van dorpe in Suid-Afrika Papierkannetjie, 'n knopie wat hier voorkom. "Hoofplek Aggeneys". Sensus 2011. Op Pad in Suid-Afrika. B.P.J. Erasmus. 1995 ISBN 1-86842-026-4